જ્યાં સુધી આપણને Right to Reject ન મળે ત્યાં સુધી ચૂંટણી અધિકાર કાયદાના 49 (ઓ) ધારા હેઠળ આપણને આપણો મત અનામત (એટલે કે Reserve) રાખવાનો જે બંધારણીય અધિકાર મળેલો છે. તેનો ઉપયોગ કરી શકીએ છીએ. આ અધિકારનો ઉપયોગ ખાસ થતો નથી કારણ કે આ વિષયમાં લોકોને ખાસ માહિતી હતી નહીં અને છે પણ નહીં. મને આશ્ચર્ય તો એ વાતનું છે કે ચૂંટણીપંચે આજ દિન સુધી દેશના મતદાતાઓને પોતાનો મત અનામત રાખવાના બંધારણીય અધિકાર વિષે દેશની જનતાને જણાવવું જરૂરી કેમ નથી માન્યું ? આજે પણ ચૂંટણીપંચ આ મુદ્દે મૌન છે. પરંતુ, હવે સમય આવી ગયો છે કે આપણે આ અધિકારનો ઉપયોગ કરીએ. ચૂંટણી પંચને આપણે વિનંતિ કરવી જોઈએ કે આ મત અનામત (Reserved) રાખવાનો અધિકાર 2014ની ચૂંટણીમાં EVM મશીન પર એક બટનના સ્વરૂપમાં મળે. જે હાલમાં Returning Officer પાસે 15એના ફોર્મના સ્વરૂપમાં હોય છે. પરંતુ, આ વ્યવસ્થાને કારણે આપણા મતની ગુપ્તતાના અધિકારનો ભંગ થાય છે. જો ચૂંટણી પંચ આમ કરવાનો ઈન્કાર કરે તો આ અધિકાર મેળવવા માટે સુપ્રીમ કોર્ટમાં અપીલ કરવાનો રસ્તો પણ છે જ. આજની વ્યવસ્થામાં આપણે બધાને Reject કરી શકીએ તેમ નથી. પરંતુ જીતનાર ઉમેદવારને તેને મળેલા મતથી પણ વધુ મત અનામત રખાવીને તેની જીતની અર્થવિહીનતા તેમ જ સચ્ચાઈના દર્શન જરૂર કરાવી શકીએ. Right to Reject ની દિશામાં આ આપણું પહેલું ડગલું હોઈ શકે.